Nowa wuchowanska straža Budyšinzapad w Sćijecach při zwjazkowej dróze B 6 dźěła mjeztym dlěje hač lěto. Minjenu sobotu su tam dźeń wotewrjenych duri přewjedli.
Budyšin (CS/SN). Wobhospodarjer wuchowanskeje straže, Němski čerwjeny křiž (DRK), je na dnju wotewrjenych duri mnohim zajimowanym wobydlerjam dohlad do swojich rumnosćow a dźěła zmóžnił. Wosebje wužadani běchu wučomnicy DRK. Tak předstajichu woni wćipnym wopytowarjam tak mjenowane „dummyje“, kaž čłowjek wulke klanki jako atrapy, z kotrymiž trenuja.
Wjeršk zarjadowanja bě wulke wuchowanske zwučowanje, a to hromadźe ze Sćiječanskej wohnjowej woboru. Tež tu dyrbjachu předewšěm wučomnicy swoje kmanosće pokazać. W srjedźišću steješe simulacija wobchadneho njezboža, při čimž dyrbjachu w jězdźidle zatłusnjenu a zranjenu wosobu zastarać.
szl_Latn szl_Latn szl_Latn